Unionin tuomioistuimen tuomio (kolmas jaosto) 1.3.2012 (Landgericht Hamburgin (Saksa) esittämä ennakkoratkaisupyyntö) - Söll GmbH v. Tetra GmbH
(Asia C-420/10)
(Biosidituotteiden markkinoille saattaminen - Direktiivi 98/8/EY - 2 artiklan 1 kohdan a alakohta - Biosidituotteiden käsite - Tuote, joka aiheuttaa haitallisten eliöiden flokkuloinnin niitä tuhoamatta, torjumatta tai haitattomiksi tekemättä)
Oikeudenkäyntikieli: saksa
Ennakkoratkaisua pyytänyt tuomioistuin
Landgericht Hamburg
Pääasian asianosaiset
Kantaja: Söll GmbH
Vastaaja: Tetra GmbH
Oikeudenkäynnin kohde
Ennakkoratkaisupyyntö - Landgericht Hamburg - Biosidituotteiden markkinoille saattamisesta 16.2.1998 annetun Euroopan parlamentin ja neuvoston direktiivin 98/8/EY (EYVL L 123, s. 1) 2 artiklan 1 kohdan a alakohdan tulkinta - Sellaisen tuotteen luokitteleminen biosidituotteeksi, joka aiheuttaa haitallisten eliöiden flokkautumisen niitä tuhoamatta, torjumatta tai haitattomaksi tekemättä - Alumiinihydroksidia sisältävä leväntorjunta-aine - Biosidituotteen käsite
Tuomiolauselma
Biosidituotteiden markkinoille saattamisesta 16.2.1998 annetun Euroopan parlamentin ja neuvoston direktiivin 98/8/EY 2 artiklan 1 kohdan a alakohdassa tarkoitettua "biosidituotteiden" käsitettä on tulkittava siten, että se kattaa myös sellaiset tuotteet, jotka vaikuttavat vain välillisesti niiden kohteena oleviin haitallisiin eliöihin, jos ne sisältävät yhtä tai useampaa tehoainetta, joka saa aikaan kemiallisen tai biologisen reaktion, joka kuuluu olennaisesti syy-yhteysketjuun, joka on tarkoitettu vaikuttamaan estävästi kyseisiin eliöihin.
____________
1 - EUVL C 288, 23.10.2010.